CELEX: 31994D0652
Language: hr
Date: 1994-09-20 00:00:00
Title: 94/652/EZ: Odluka Komisije od 20. rujna 1994. o utvrđivanju popisa i podjele zadaća koje trebaju poduzeti države članice u okviru suradnje u znanstvenom razmatranju pitanja koja se odnose na hranu

15/Sv. 22
            
            
               HR
            
            
               Službeni list Europske unije
            
            
               14
            
         31994D0652
   
               L 253/29
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 20. rujna 1994.
   o utvrđivanju popisa i podjele zadaća koje trebaju poduzeti države članice u okviru suradnje u znanstvenom razmatranju pitanja koja se odnose na hranu
   (94/652/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/5/EEZ od 25. veljače 1993. o pomoći Komisiji i suradnji država članica u znanstvenom razmatranju pitanja koja se odnose na hranu (1), a posebno njezin članak 3.,
   budući da Direktiva 93/5/EEZ predviđa pomoć Komisiji i suradnju država članica u znanstvenom razmatranju pitanja koja se odnose na hranu; budući da su Odlukom Komisije 94/458/EZ (2) utvrđena pravila administrativnog provođenja suradnje u znanstvenom razmatranju pitanja koja se odnose na hranu;
   budući da članak 3. Direktive 93/5/EEZ predviđa utvrđivanje i obnavljanje popisa zadaća koje će se poduzeti u okviru znanstvene suradnje barem jednom u šest mjeseci, te srodnih prioriteta tih zadaća, kao i podjelu tih zadaća između država članica;
   budući da bi popis zadaća trebalo utvrditi i obnavljati uzimajući u obzir potrebe zaštite javnog zdravlja unutar Zajednice i zahtjeve zakonodavstva Zajednice u sektoru prehrambenih proizvoda;
   budući da bi zadaće trebalo podijeliti uzimajući u obzir znanstvenu stručnost i raspoloživa sredstva u državama članicama, a posebno u institutima koji će sudjelovati u znanstvenoj suradnji;
   budući da su mjere utvrđene ovom Odlukom u skladu s mišljenjem Stalnog odbora za hranu,
   DONIJELA JE OVU ODLUKU:
   Članak 1.
   U Prilogu ovoj Odluci donosi se popis zadaća koje treba poduzeti u okviru suradnje država članica u znanstvenom razmatranju pitanja koja se odnose na hranu te podjela tih zadaća između država članica.
   Članak 2.
   Svaka služba ili tijelo koje države članice imenuju u skladu s člankom 2. Direktive 93/5/EEZ odmah obavješćuju Komisiju o nazivima instituta koji će obaviti dodijeljene zadaće iz Priloga. Odmah obavješćuju Komisiju o svakoj promjeni.
   Članak 3.
   Najkasnije do 1. siječnja 1995. te svakih šest mjeseci nakon toga, svaka služba ili tijelo koje su imenovale države članice u skladu s člankom 2. Direktive 93/5/EEZ prosljeđuju Komisiji izvješće o napredovanju u izvršenju zadaća koje su joj/mu dodijeljene.
   Članak 4.
   Ova je Odluka upućena državama članicama.
   
      Sastavljeno u Bruxellesu 20. rujna 1994.
      
         
            Za Komisiju
         
         Martin BANGEMANN
         
            Član Komisije
         
      
   
   
      (1)  SL L 52, 4.3.1993., str. 18.
   
      (2)  SL L 189, 23.7.1994., str. 84.
   PRILOG
   
      Popis zadaća koje trebaju poduzeti države članice u okviru suradnje u znanstvenom razmatranju pitanja koja se odnose na hranu
   
   
               Predmet teme i opseg zadaće
            
            
               Države članice kojima je zadaća dodijeljena
            
            
               Rok za završetak
            
         
               1.   Aromatične tvari
            
            
                
            
            
                
            
         
               1.1.   Kemijski definirane aromatične tvari
            
            
               Danska (koordinator)
            
            
               30. lipnja 1997.
            
         
               Priprema izvješća za ocjenu sigurnosti kemijski definiranih aromatičnih tvari
            
            
               Njemačka, Španjolska, Francuska, Italija, Nizozemska, Ujedinjena Kraljevina
            
            
                
            
         
               Osnivanje i održavanje fizičke i elektroničke datoteke dostupnih toksikoloških podataka i podataka o izloženosti za ispitivane tvari.
            
            
                
            
            
                
            
         
               2.   Mikrobiologija
            
            
                
            
            
                
            
         
               2.1.   Mikrobiološki kriteriji
            
            
               Francuska (koordinator)
            
            
               30. rujna 1995.
            
         
               Uspoređivanje znanstvenih i metodoloških podataka s ciljem procjene mikrobioloških rizika kod pojedinih prehrambenih proizvoda.
            
            
               Belgija, Danska, Njemačka, Grčka, Španjolska, Irska, Italija, Nizozemska, Portugal, Ujedinjena Kraljevina
            
            
                
            
         
               2.2.   Studije povezane s nadzorom temperature
            
            
               Ujedinjena Kraljevina (koordinator)
            
            
               30. lipnja 1995.
            
         
               Studija ponašanja patogenih mikroorganizama tijekom vremena i na raznim temperaturama u više vrsta hrane koje bi mogle podržavati rast takvih organizama
            
            
               Danska, Njemačka, Grčka, Španjolska, Francuska, Irska, Nizozemska
            
            
                
            
         
               3.   Kontaminanti
            
            
                
            
            
                
            
         
               3.1.   Opća pitanja
            
            
               Italija, Ujedinjena Kraljevina (cjelokupni koordinatori)
            
            
               30. lipnja 1997.
            
         
               3.1.1.   Neplanirana i hitna pitanja
            
            
               Belgija, Danska, Njemačka, Grčka, Španjolska, Francuska, Irska, Luksemburg, Nizozemska, Portugal
            
            
                
            
         
               Usklađivanje prikupljanja podataka u državama članicama koji su potrebni da Znanstveni odbor za hranu procijeni rizik kao odgovor na neplanirana i hitna pitanja koja se odnose na kontaminaciju hrane
            
            
                
            
            
                
            
         
               3.2.   Posebna pitanja
            
            
                
            
            
                
            
         
               Priprema izvješća Znanstvenom odboru za hranu za procjenu posebnih kontaminanata, s posebnim osvrtom na izloženost hrane u svakoj državi članici
            
            
                
            
            
                
            
         
               3.2.1.   Aflatoksini
            
            
               Ujedinjena Kraljevina (koordinator)
               Belgija, Danska, Njemačka, Španjolska, Francuska, Irska, Italija, Nizozemska, Portugal
            
            
               31. prosinca 1995.
            
         
               3.2.2.   Okratoksin A
            
            
               Danska (koordinator)
               Belgija, Njemačka, Španjolska, Francuska, Irska, Italija, Nizozemska, Ujedinjena Kraljevina
            
            
               31. prosinca 1995.
            
         
               3.2.3.   Nitrati
            
            
               Španjolska (koordinator)
               Belgija, Danska, Njemačka, Francuska, Irska, Italija, Nizozemska, Portugal, Ujedinjena Kraljevina
            
            
               31. srpnja 1995.
            
         
               3.2.4.   Kadmij
            
            
               Italija (koordinator)
               Belgija, Danska, Njemačka, Grčka, Španjolska, Francuska, Irska, Nizozemska, Ujedinjena Kraljevina
            
            
               31. srpnja 1995.
            
         
               4.   Procjena unosa i izloženosti
            
            
                
            
            
                
            
         
               4.1.   Studija baza podataka o potrošnji hrane u Europskoj uniji
            
            
               Irska (koordinator)
            
            
               31. srpnja 1995.
            
         
               Poboljšanje saznanja o potrošnji hrane s ciljem zaštite javnog zdravlja razmjenama podataka iz baza podataka, te suradnjom voditelja tih baza podataka.
            
            
               Belgija, Danska, Španjolska, Francuska, Italija, Nizozemska, Ujedinjena Kraljevina